Diari Oficial de la Generalitat Valenciana


Sumari del DOGV 7859, del 26-08-2016 (2016/6512)

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats del centre privat de Formació de Professional específica Link Formación amb codi 55370431, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6512


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats del centre privat de Formació de Professional específica Link Formación amb codi 06075034, de València. [2016/6512]  
El centre docent privat Link Formación amb codi 06739463, de València, té concedida l'autorització d'obertura i funcionament per Ordre de 30 de juliol de 2007, de la Conselleria d'Educació (DOCV 5593, 06.09.2007).  
Vist l'informe de la inspecció educativa, que constata la inactivitat del centre docent i que el cessament d'activitats docents del dit centre no comporta cap greu perjuí per a l'interés públic.  
Sent que el fet exposat ha sigut notificat al centre amb data 18 de setembre de 2015, i que l'interessat reconeix per un escrit d'al·legacions el 24 de setembre de 2015 que a causa de la baixa matriculació d'alumnat no ha iniciat les activitats formatives en el curs 2014-15.  
  
Sent que el que ha al·legat el centre no desvirtua el fet de que les unitats autoritzades no han sigut posades en funcionament d'acord amb la legislació vigent.  
Vista la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, 04.05.2006), modificada per la Llei Orgànica 8/2013, de 9 de desembre (BOE 295, 10.12.2013), per a la millora de la qualitat educativa; i el Reial Decret 332/1992, de 3 d'abril (BOE 86, 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 62, 12.03.2010).  
  
Vista la proposta del director general de Centres i Personal Docent de 31 de maig de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 155/2015, de 18 de setembre, del Consell, pel qual aprova el Reglament orgànic i funcional de la conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents del centre docent privat següent:  
Codi del centre: 29504916.  
Denominació específica: centre privat de Formació de Professional específica.  
Denominació del centre: Link Formación.  
Domicili: c/ Mestre Sosa, 32-34.  
Localitat: 46451 València.  
Província: València.  
Ensenyances autoritzades: cicles formatius de grau superior Desenvolupament d'Aplicacions Multiplataforma i Educació Infantil.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà els seus efectes a partir de l'endemà de la data de publicació en el Diari Oficial de la Comunitat Valenciana. No obstant això, els seus efectes acadèmics s'entenen referits a l'inici del curs escolar 2015-16.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 5 d'agost de 2016. El conseller d'Educació, Investigació, Cultura i Esport: Vicent Marzà Ibáñez.